20. Tillæg til affaldsplan 2020-2025 (Åben)
Tidl. politisk behandling BY, 26.11.19, pkt. 183
Forventet sagsgang
TM-U, ØK, BY, høring, TM-U, ØK, BY
Lovgrundlag
Miljøbeskyttelsesloven, affaldsbekendtgørelsen og 
affaldsaktørsbekendtgørelsen
SAGENS INDHOLD
Byrådet skal i denne sag tage stilling til tillæg til Favrskov Kommunes affaldsplan [adresse]. 
Regeringen indgik en bred politisk aftale i Folketinget ”Klimaplan for grøn affaldssektor og cirkulær 
økonomi” 16. juni 2020, og den politiske aftale blev udmøntet i en ny affaldsbekendtgørelse. Med 
ændringen af bekendtgørelsen indføres bl.a. krav om, at husholdningsaffald fra private husstande fremover 
skal udsorteres i 10 affaldsfraktioner.
Favrskov Kommunes affaldsplan 2020-2025 blev vedtaget i efteråret 2019. Dette tillæg til planen er 
udelukkende begrundet i en lovbestemt ændring med nye krav til indsamling og sortering af ti 
affaldsfraktioner i alle landets kommuner. Det drejer sig om affaldsfraktionerne madaffald, papiraffald, 
papaffald, metalaffald, glasaffald, plastaffald, tekstilaffald, drikke- og fødevarekartoner, restaffald samt 
farligt affald. 
Favrskov Forsyning A/S har indgået i et samarbejde med AffaldVarme [adresse], [adresse] og Renosyd om 
etablering af nye fælles affaldsordninger. De har desuden igangsat udarbejdelse af et fælles koncept for 
de nye affaldsordninger, som forventes at træde i kraft i 2023. Miljøstyrelsen er i februar 2021 orienteret 
om denne tidsplan for de fire forsyningsselskaber.
VURDERING
Teknik og Miljø vurderer, at implementeringen vil indebære betydelige investeringer i affaldsbeholdere samt 
indgåelse af nye indsamlings- og afsætningskontrakter, hvilket er beskrevet nærmere under 
økonomiafsnittet.
Teknik og Miljø vurderer, at med affaldsplan 2020-2025 og tillægget til affaldsplan 2020-2025 er rammerne 
givet for det videre arbejde med indsamling og sortering af de ti affaldsfraktioner i [adresse].
ØKONOMI
Indsamling og afsætning
Husstandsindsamlingen af de nye affaldsfraktioner kræver indkøb og udbringning af 2-3 yderligere 
affaldsbeholdere til hver husstand. Husstande har i dag 1 beholder til genanvendeligt affald og 1 beholder 
/ affaldssæk til restaffald. Favrskov Forsyning A/S er i samarbejde med [adresse] og Renosyd ved at 
afklare, om det er økonomisk og ressourcemæssigt hensigtsmæssigt at genbruge de affaldsbeholdere, 
som allerede er opstillet. 
Der skal indgås nye aftaler om indsamling og afsætning af alle fraktionerne. I den forbindelse skal det også 
vurderes, om der skal etableres en ny omlastningsstation. Omkostningerne til dette kendes først efter de 
kommende EU-udbud.
Byråd
22-06-2021 19:00
Sagsnr. EMN-2021-00914
DokID: 2429326
Ellen Bertelsen
Drivmidler
Favrskov Forsyning A/S har fået foretaget en vurdering af de miljømæssige og økonomiske konsekvenser 
ved valg af henholdsvis diesel, HVO diesel og eldrevne biler til indsamlingsbilerne. Det konkluderes, at valg 
af HVO eller el-drevne biler giver en meromkostning på mellem 3 og 15 %. På grund af el-drevne bilers 
begrænsede rækkevidde på en opladning, er det ikke vurderet hensigtsmæssigt at anvende el-biler til 
affaldsindsamling i [adresse]. I ”Strategien for Favrskov Forsyning” er der et mål om CO2-
reduktion. Valg af HVO-diesel vil medvirke til at nå dette mål i samme grad, som valg af eldrevne biler. 
Nicolaj Dahl
Der har fra statslig side været præsenteret forventninger om, at den kommende ordning med øget 
affaldssortering (10 fraktioner) højst vil medføre samlede meromkostninger på 55 kr. årligt pr. husstand 
frem til 2030, og at der herefter forventes omkostninger, som er tilsvarende eller lavere end det nuværende 
niveau. 
Der er fra flere sider rejst kritik af disse beregninger. Der er desuden fremlagt alternative beregninger, 
hvoraf de fleste viser meromkostninger på mindst 500 kr. årligt pr. husstand. Den konkrete påvirkning af 
taksterne vil være individuel for hver kommune eller forsyningsselskab og vil bero på priserne i de 
kontrakter, som indgås vedrørende bl.a. indkøb af beholdere, indsamling samt afsætning og behandling af 
affaldet. Den reelle takstpåvirkning kan derfor først oplyses, når de forskellige udbud er afholdt. Derfor kan 
der ikke p.t. gives en mere konkret vurdering af meromkostningerne. Det er dog klart, at der vil være 
markant forøgede omkostninger i forbindelse med implementeringen af de 10 fraktioner, og foreløbige 
vurderinger ser på en takststigning på mellem 350-700 kr., hvis indsamlingen og drivmidler er ligesom i 
dag.
Godkendelse af ”Forslag til tillæg til Favrskov Kommunes affaldsplan [adresse]”, har ikke påvirkning på 
kommunens økonomi, men det har betydning for borgerne i kommunen, da taksterne vil stige, hvilket er 
beskrevet ovenfor.
INDDRAGELSE
Forslaget til tillæg til affaldsplan 2020-2025 er udarbejdet i tæt samarbejde mellem Favrskov Kommune og 
Favrskov Forsyning A/S.
INDSTILLING
Direktøren for Teknik og Miljø indstiller til Byrådet:
1.
At forslag til tillæg til affaldsplan 2020-2025 godkendes og fremlægges i offentlig høring i 8 uger.
BESLUTNING
Teknik- og Miljøudvalget, 3. juni 2021:
Fraværende: Ingen
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt.
Byråd, 22. juni 2021:
Fraværende: Ingen
Godkendt.
Bilag
1.
Tillæg til affaldsplan (forslag) (2444555)
